Hindiston smartfon ishlab chiqaruvchilar uchun eng yirik bozorlar ro‘yxatida ikkinchi bo‘ldi

Canalys tahliliy tadqiqot kompaniyasi ekspertlari smartfonlar bozorining o‘sish sur’atlari haqida ma’ruza tayyorladi, deb yozadi 3DNews.

2017-yilning 3-choragi natijalariga ko‘ra, Hindistonda 40 million donadan ortiq smartfon sotilgan, ularning 46,5 foizi Samsung va Xiaomi gadjetlari hissasiga to‘g‘ri kelgan. Shu tariqa, Hindiston sotilgan smartfonlar soni bo‘yicha ikkinchi eng yirik bozorga aylandi. AQSh esa uchinchi o‘ringa tushib qoldi.
Ro‘yxatda mutlaq g‘olib hamon Xitoy bo‘lib qolmoqda.